જોકે હવે વેસ્ટ ઇન્ડિઝની ટીમનો કેપ્ટન બદલાઈ ગયો છે અને આગેવાની કાર્લોસ બ્રાથવેટને સોંપવામાં આવી છે. આ જ મેદાન પર બે વર્ષ અગાઉ બ્રાથવેટે ઇંગ્લેન્ડના બેન સ્ટોક્સે ફેંકેલી અંતિમ ઓવરમાં ચાર બોલમાં ચાર સિક્સર ફટકારીને વેસ્ટ ઇન્ડિઝને વર્લ્ડ કપ જિતાડી આપ્યો હતો. ટેસ્ટ અને વન-ડેમાં કેરેબિયન ટીમના કેટલાક ખેલાડી રમ્યા ન હતા પરંતુ તેઓ હવે ટીમમાં પરત ફર્યા છે જેમાં ડેરેન બ્રાવો, કેઇરોન પોલાર્ડ અને આન્દ્રે રસેલનો સમાવેશ થાય છે. આ ખેલાડીઓ આઇપીએલમાં નિયમિત રીતે રમતા હોય છે. આમ તેમના માટે ભારતના મેદાનો નવી બાબત નથી. .